gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3425, del 02-02-1999 (1999/372)

Expedient número 63/99. Adjudicació del servei de laboratori de la xarxa de vigilància virològica de la grip.
-------------------------------------------------------------------------------------------------------------

### Dades del document

Número de DOGV
:   3425

Data del DOGV
:   02-02-1999

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/372


Organisme emissor
:   Conselleria de Sanitat

Tipus de document
:   Anunci

Expedient número 63/99. Adjudicació del servei de laboratori de la xarxa de vigilància virològica de la grip. [1999/X372]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Direcció General de Recursos Econòmics. Carrer Roger de Llúria, 19. 46284 València. Telèfon 92 477 28 99, fax 96 386 66 07.
  
c) Número d'expedient: 63/99
  
2. Objecte del contracte
  
a) Tipus de contracte: contracte de servei.
  
b) Descripció de l'objecte: servei de laboratori de la xarxa de vigilància vírica de la grip.
  
c) Lot: --
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 3.381, de 26 de novembre de 1998.
  
3. Tramitació, procediment i forma d'adjudicació
  
a) Tramitació: anticipada-urgent.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: set milions (7.000.000) de pessetes.
  
5. Adjudicació
  
a) Data: 18 de desembre de 1998.
  
b) Contractista: Instituto Valenciana de Microbiología, SL.
  
c) Nacionalitat: espanyola.
  
d) Import d'adjudicació: sis milions (6.000.000) de pessetes.
Diari Oficial de la Generalitat Valenciana


Sumari del DOGV 3533, del 07-07-1999 (1999/5490)

RESOLUCIÓ de 31 de març de 1999, de la Universitat Politècnica de València, per la qual es nomena la senyora Consuelo Sabater Marco, professora titular d'escola universitària de l'àrea de coneixement Bioquímica i Biologia Molecular, adscrita al Departament de Biotecnologia.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3533

Data del DOGV
:   07-07-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/5490


Organisme emissor
:   Universitat Politècnica de València

Tipus de document
:   Resolució

RESOLUCIÓ de 31 de març de 1999, de la Universitat Politècnica de València, per la qual es nomena la senyora Consuelo Sabater Marco, professora titular d'escola universitària de l'àrea de coneixement Bioquímica i Biologia Molecular, adscrita al Departament de Biotecnologia. [1999/S5490]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 3 de juny de 1998, d'aquesta Universitat, plaça número 89/1998, (codi 1983, BOE de 27 de juny de 1998), i presentada per part de la persona interessada la documentació a què fa referència el punt 10 de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i totes les altres disposicions que la despleguen, resol:
  
Nomenar la senyora Consuelo Sabater Marco, amb document nacional d'identitat número 46235806, professora titular d'escola universitària de la Universitat Politècnica de València, de l'àrea de coneixement Bioquímica i Biologia Molecular, adscrita al Departament de Biotecnologia.
  
València, 31 de març de 1999.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3621, del 09-11-1999 (1999/9336)

Informació pública de l'extracte de les bases per a la provisió de places de funcionaris i laborals en la plantilla de personal.
--------------------------------------------------------------------------------------------------------------------------------

### Dades del document

Número de DOGV
:   3621

Data del DOGV
:   09-11-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/9336


Data del document
:   21-10-1999

Organisme emissor
:   Ajuntament de Manuel

Tipus de document
:   Convocatòria

Descriptors 

:   * Manuel
    * professió administrativa
    * concurs administratiu
    * administració local

Informació pública de l'extracte de les bases per a la provisió de places de funcionaris i laborals en la plantilla de personal. [1999/M9336]
  
En el Butlletí Oficial de la Província de València número 248 de data 19 d' octubre de 1999 ha sigut publicat un edicte d'aquest ajuntament relatiu a les bases de les proves selectives per a l'accés a una plaça de funcionari auxiliar administratiu d'administració general, que pertany a l'escala d'administració general i dos places laborals de peons d'oficis diversos, incloses en l'oferta d'ocupació pública per a 1999, publicada en el Boletín Oficial del Estado número 124 de 25 de maig de 1999.
  
El termini de presentació d' instàncies és de 20 dies naturals comptats des del dia següent al de la publicació d'aquest anunci en el Boletín Oficial del Estado. Els successius anuncis relacionats amb aquesta convocatòria es publicaran en el Butlletí Oficial de la Província de València i al tauler d'anuncis de la casa consistorial de Manuel.
Diari Oficial de la Generalitat Valenciana


Sumari del DOGV 3542, del 20-07-1999 (1999/6174)

Rotlle d'apel·lació número 752/1998. Cèdula de notificació.
-----------------------------------------------------------

### Dades del document

Número de DOGV
:   3542

Data del DOGV
:   20-07-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/6174


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 752/1998. Cèdula de notificació. [1999/Q6174]
  
La Secció Sisena de l'Audiència Provincial de València ha dictat, en el rotlle d'apel·lació número 752/1998, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 586
  
- President: Vicente Ortega Llorca
  
- Magistrats:
  
· Rafael Sempere Doménech
  
· Carolina del Carmen Castillo Martínez
  
València, 2 de juny de 1999
  
La Secció Sisena d'aquesta Audiència Provincial de València , integrada per les persones anotades al marge, ha vist aquest recurs d'apel·lació a ambdós efectes, interposat contra la sentència de 8 d'abril de 1998, dictada en les actuacions del judici de menor quantia número 316/1997, tramitades pel Jutjat de Primera Instància número 18 de València.
  
Han sigut parts en el recurs, com a apel·lants, les demandes María José Martínez Martín, Roser Martínez Martín i María Luz Martínez Martín, i, com a apel·lats, els demandants Marcelino Ricós Giner i María Carmen León Bolinches i la demandada María Luz Martín Buiguez.
  
Ha sigut ponent Carolina del Carmen Castillo Martínez.
  
En nom del rei, i per l'autoritat que ens confereix la Constitució aprovada pel poble espanyol,
  
Decisió
  
1. Desestimem el recurs d'apel·lació interposat per la senyora María José Martínez Martín, la senyora Roser Martínez Martín i la senyora María Luz Martínez Martín.
  
2. Confirmem íntegrament la sentència impugnada.
  
3. Imposem les costes d'aquesta alçada a la part recurrent.
  
I, quan pertoque, retorneu al jutjat de procedència les actuacions originals, amb un certificat d'aquesta sentència perquè s'execute i es complisca.
  
Aquesta és la nostra sentència, que pronunciem, manem i firmem.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, la senyora Luz Martín Buigues.
Diari Oficial de la Generalitat Valenciana


Sumari del DOGV 3560, del 13-08-1999 (1999/7336)

Informació pública del programa d'actuació integrada en l'àmbit de la unitat d'execució B del pla de reforma interior de Benimàmet.
-----------------------------------------------------------------------------------------------------------------------------------

### Dades del document

Número de DOGV
:   3560

Data del DOGV
:   13-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7336


Organisme emissor
:   Ecocasa del Mediterraneo, SL

Tipus de document
:   Anunci

Informació pública del programa d'actuació integrada en l'àmbit de la unitat d'execució B del pla de reforma interior de Benimàmet. [1999/F7336]
  
La mercantil Ecocasa del Mediterráneo, SL, amb domicili social a València, carrer d'Honorato Juan, número 15-2a, CP 46884 i CIF número B-96669031, ha formulat el programa d'actuació integrada en l'àmbit de la unitat d'execució B del pla de reforma interior de Benimàmet, els límits del qual són: nord, carrer del Rector Cobos i en part amb propietats que recauen a aquest; est, carrer de Bétera i en part amb propietats que recauen al mateix carrer; sud, carretera de Paterna i en part amb edificacions existents; oest, amb interiors de parcel·les que recauen a la plaça de Camporrobles. A aquest programa s'ha adjuntat l'avantprojecte d'urbanització.
  
Aquesta mercantil s'ha acollit al procediment simplificat previst en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Per tant, i en compliment del que estableixen els articles 48.1.c, en relació amb els articles 46.2, 3 i 4 i 52.1 de la referida llei, s'estableix el termini d'informació pública del programa esmentat i de la resta d'instruments i documents que l'acompanyen, pel termini de 20 dies hàbils, comptats a partir de l'endemà de la publicació d'aquest anunci en el Diari Oficial de la Generalitat Valenciana.
  
Durant el termini assenyalat qualsevol interessat podrà consultar l'acta de protocol·lització del programa i la resta d'instruments i documents indicats a la notaria del senyor Manuel Ángel Rueda Pérez, situada al carrer de Roger de Llúria, número 28, de València, des de les 10.00 hores fins a les 13.00 hores, els dies hàbils del període d'informació pública, i es pot limitar la seua intervenció a examinar la documentació que se li exhibisca o sol·licitar i obtindre, a càrrec seu, còpia total o parcial de l'acta de protocol·lització del programa i els instruments i documents esmentats.
  
Aquest programa, juntament amb la resta d'instruments i documents, es van depositar a l'Ajuntament de València, on podran ser igualment consultats durant idèntic període de temps i horari.
  
En el termini assenyalat es podran presentar tant al·legacions com alternatives tècniques distintes de les exposades al públic a l'Ajuntament de València, així com proposicions juridicoeconòmiques per a executar qualsevol de les alternatives.
Diari Oficial de la Generalitat Valenciana


Sumari del DOGV 3424, del 01-02-1999 (1998/11219)

Informació pública de la modificació del pla general, sobre traçat d'un carrer a la urbanització el Bosc.
---------------------------------------------------------------------------------------------------------

### Dades del document

Número de DOGV
:   3424

Data del DOGV
:   01-02-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/11163


Organisme emissor
:   Ajuntament de Teulada

Tipus de document
:   Anunci

Informació pública de la modificació del pla general, sobre traçat d'un carrer a la urbanització el Bosc. [1998/X11463]
  
Es fa saber que el Plenari de l'ajuntament, en la sessió del dia 5 d'octubre de 1998, va acordar l'exposició pública, pel termini d'un mes, comptador a partir de l'última publicació que s'efectue, de la modificació del pla general relativa al traçat d'un carrer a la urbanització el Bosc.
Diari Oficial de la Generalitat Valenciana


Sumari del DOGV 3598, del 06-10-1999 (1999/8288)

Informació pública del projecte d'estudi de detall per a l'obertura de nou vial en l'àmbit del polígon de la Malla, del pla parcial de l'Aramo.
-----------------------------------------------------------------------------------------------------------------------------------------------

### Dades del document

Número de DOGV
:   3598

Data del DOGV
:   06-10-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/8288


Organisme emissor
:   Ajuntament d'Altea

Tipus de document
:   Anunci

Informació pública del projecte d'estudi de detall per a l'obertura de nou vial en l'àmbit del polígon de la Malla, del pla parcial de l'Aramo. [1999/F8288]
  
Presentat en aquest ajuntament el projecte d'estudi de detall per a l'obertura de nou vial en l'àmbit del polígon de la Malla, del pla parcial de l'Aramo, promogut per la mercantil Edicsa, per la Resolució del president de la Comissió de Planejament de 15 de setembre d'enguany, i vist el dictamen de la Comissió Informativa de Planejament de data 7 de setembre, s'acorda sotmetre a exposició pública l'esmentat projecte, mitjançant la publicació de l'edicte en un diari d'informació general i en el Diari Oficial de la Generalitat Valenciana, i s'hi poden presentar les al·legacions o suggeriments que s'estimen escaients durant un termini de 20 dies, comptats des de l'ultima publicació. L'esmentat projecte es troba per a consultar-lo al Servei de Planejament de l'Ajuntament.
  
La qual cosa es publica en compliment del que disposa l'article 52, en relació amb el article 44 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3480, del 23-04-1999 (1999/2486)

Informació pública de la plantilla de personal 1999.
----------------------------------------------------

### Dades del document

Número de DOGV
:   3480

Data del DOGV
:   23-04-1999

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1999/2486


Data del document
:   17-02-1999

Organisme emissor
:   Ajuntament de Sueca

Tipus de document
:   Convocatòria

Descriptors 

:   * Sueca
    * professió de la informàtica
    * professió de la informació
    * administració local
    * professió administrativa
    * oferta d'ocupació
    * concurs administratiu
    * professió de l'urbanisme

Informació pública de la plantilla de personal 1999. [1999/Q2486]
  
El Ple de l'Ajuntament, en la sessió extraordinària del dia 4 de febrer d'enguany, va aprovar la plantilla de personal d'aquest Ajuntament, comprensiva de 273 llocs de treball, integrats segons s'especifica en les relacions que tot seguit s'adjunten.
  
Sueca, 17 de febrer de 1999.- L'alcalde: Salvador Gil Beltrán.
  
Funcionarització personal laboral fix
  
En compliment de l'Acord del Ple de l'Ajuntament, de sessió de 6 de juny de 1996, i durant l'any 1998, es realitzarà el procés de funcionarització de les places que a continuació s'indiquen:
  
\* 1 Arquitecte de laboral fix a funcionari de carrera.Grup. Escala: administració especial. Subescala: tècnica. Classe: superior.
  
\* 2 Delineants de laboral fix a funcionari de carrera. Grup: C. Escala: administrativa. Subescala: tècnica. Classe: auxiliars.
  
\* 1 Auxiliar administratiu de laboral fix a funcionari de carrera. Grup: D. Escala: administració general. Subescala: auxiliar.
  
\* 1 Auxiliar informàtic de laboral fix a funcionari de carrera. Grup D. Escala: administració especial. Subescala: auxiliar.
  
\* 1 Inspector de rendes i exaccions de laboral fix a funcionario de carrera. Grupo: D. Escala: administració especial. Subescala: auxiliar.
  
En compliment de l'Acord del Ple de l'Ajuntament, en la sessió de 4 de desembre de 1997, i durant l'any 1988, es realitzarà el procés de funcionarització de les places que a continuació s'indiquen:
  
\* 1 Administratiu (especialista en comerç) de laboral fix a funcionari de carrera. Grup: C. Escala: administració general. Subescala: administrativa.
  
\* 1 Tècnic mitjà de promoció lingüística de laboral fix a funcionari de carrera. Grup B. Escala: administració especial. Subescala: tècnica. Classe: mitjana.
  
\* 1 Notificador de laboral fix a funcionari de carrera. Grup D. Escala: administració especial. Subescala: subaltern.
  
\* 1 Cobrador de laboral fix a funcionari de carrera. Grup: D. Escala: administració especial. Subescala: subaltern.
  
\* 1 Tècnic mitjà d'acció social de laboral fix a funcionari de carrera. Grup: B. Escala: administració especial. Subescala: tècnica. Classe: mitjana.
Diari Oficial de la Generalitat Valenciana


Sumari del DOGV 3556, del 09-08-1999 (1999/7310)

Informació pública de l'aprovació en pla especial dels terrenys destinats a centre d'educació secundària d'Ondara.
------------------------------------------------------------------------------------------------------------------

### Dades del document

Número de DOGV
:   3556

Data del DOGV
:   09-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7310


Organisme emissor
:   Ajuntament d'Ondara

Tipus de document
:   Anunci

Informació pública de l'aprovació en pla especial dels terrenys destinats a centre d'educació secundària d'Ondara. [1999/F7310]
  
El Ple de l'Ajuntament, en la sessió del 29 de juliol de 1999, va aprovar inicialment el pla especial dels terrenys destinats a la construcció del centre d'educació secundària d'Ondara, segons el projecte de l'arquitecte Juan Manuel García Guibert.
  
El pla especial té per objecte assignar a aquest sòl, destinat per a ús docent, una edificabilitat de 0,75 m2/m2, que permeta la construcció del centre projectat, junt amb les següents condicions d'edificació:
  
Altura màxima:12'00 metres.
  
Nombre de plantes màxim: 3.
  
Per damunt de l'altura màxima es permeten elements constructius de serveis, tals com caixes d'escala, ascensors, antenes, equips d'aire condicionat, etcètera
  
Reculades:
  
A finques confrontants: 5,00 metres.
  
A la xarxa viària: 5,00 metres.
  
Se sotmet a informació pública de 20 dies en el Diari Oficial de la Generalitat Valenciana, en el Butlletí Oficial de la Província d'Alacant, al tauler d'anuncis de l'ajuntament i en un diari d'informació general editat a la Comunitat Valenciana.
  
Cosa que es fa pública en compliment del que estableix l'article 38.2 de la Llei 6/94, de 15 de novembre, de la Generalitat Valenciana, reguladora de l'Activitat Urbanística.
Diari Oficial de la Generalitat Valenciana


Sumari del DOGV 3566, del 23-08-1999 (1999/7037)

RESOLUCIÓ de 20 de juliol de 1999, de la Conselleria d'Economia, Hisenda i Administració Pública, per la qual autoritza determinada generació de crèdits que afecta la Conselleria de Cultura, Educació i Ciència, per import de tres milions dues-centes vint-i-dues mil nou-centes pessetes (3.222.900 PTA). Exp. núm. 09.023. 99-157.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3566

Data del DOGV
:   23-08-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/7037


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 20 de juliol de 1999, de la Conselleria d'Economia, Hisenda i Administració Pública, per la qual autoritza determinada generació de crèdits que afecta la Conselleria de Cultura, Educació i Ciència, per import de tres milions dues-centes vint-i-dues mil nou-centes pessetes (3.222.900 PTA). Exp. núm. 09.023. 99-157. [1999/7037]
  
Per Ordres de 18 i 19 de febrer, el Ministeri d'Educació i Cultura ha concedit ajudes a diversos centres d'educació de la Comunitat Valenciana, per a la realització d'intercanvis escolars, bé en centres docents espanyols o en centres docents d'estats membre de la Unió Europea, destinant per a això 4.367.900 pessetes i 4.090.000 pessetes, respectivament.
  
Per Llei 11/1998 de Pressupostos de la Generalitat Valenciana per a 1999, s'ha consignat en la partida d'ingressos 402.01, una previsió de 5.235.000 pessetes per a desenvolupament d'aquesta activitat. Per això la Conselleria de Cultura, Educació i Ciència ha proposat generar crèdits per import de 3.222.900 pessetes en el capítol II del programa 421.30, Ordenació i Innovació Educativa i Formació del Professorat, en concepte de majors ingressos rebuts.
  
En conseqüència, i en virtut del que disposen els articles 17 i 19 de la Llei 11/1998 de Pressupostos de la Generalitat Valenciana per a 1999, resolc:
  
Primer
  
Autoritzar l'augment en el pressupost d'ingressos en l'aplicació 402.01 "Transferències corrents de l'administració de l'Estat. Àrea d'Educació i Investigació" per import de 3.222.900 pessetes.
  
Segon
  
Autoritzar l'augment de crèdit en l'aplicació pressupostària 82.40.963.26.5 per import de 3.222.900 pessetes.
Diari Oficial de la Generalitat Valenciana


Sumari del DOGV 3533, del 07-07-1999 (1999/5615)

Recurs contenciós administratiu número 02/3167/1998.
----------------------------------------------------

### Dades del document

Número de DOGV
:   3533

Data del DOGV
:   07-07-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/5615


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/3167/1998. [1999/Q5615]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que Serpio 6, SL, ha interposat un recurs contenciós administratiu, amb el número 02/3167/1998, contra la Resolució de data 23 de novembre de 1998, de la Conselleria de Presidència, dictada en l'expedient sancionador número 81/1998, sobre la sanció per la infracció d'horari.
  
Cosa que es fa pública a l'efecte establit en l'article 60 de la llei d'aquesta jurisdicció.